Kellel on võimalus liituda Eesti Turniiripokkeri Föderatsiooniga ning mida selleks peab tegema?  ETPF-i liikmed saavad olla vaid pokkeriklubid ning seega saavad ETPF-iga liituda MTÜ-na registreeritud klubid. Iga pokkerisõbra ees on  aga valik, kas liituda juba olemasoleva klubiga või oma (mängu)sõprade baasil luua uus klubi. Kõik lahendused on teretulnud. Tänased klubid on peamiselt asutatud Tallinnas, kuid loodan, et õige pea laieneb ka geograafiline mõõde. Mis puutub veel üksikisiku tasandisse, siis lähtudes Eestis hetkel kehtivatest seadustest saab klubi liikmeks astuda igaüks, kel vanust vähemalt 21 eluaastat.